কোনো কাৰণতে ৰাজ্যত নহয় লকডাউন! কলিয়াবৰত ক'ভিদ পৰিস্থিতি সংক্ৰান্তত সংবাদ মেল স্বাস্থ্য মন্ত্ৰী কেশৱ মহন্তৰ\nৰাজ্যৰ সাম্প্ৰতিক ক'ভিদ পৰিস্থিতিক লৈ কলিয়াবৰৰ মহকুমাধিপতি কাৰ্যালয়ৰ সভাকক্ষত আজি স্বাস্থ্য মন্ত্ৰী কেশৱ মহন্তৰ গুৰুত্বপূৰ্ণ সংবাদমেল সম্বোধন কৰে।\nবিগত ডেৰমাহত ক'ভিদ সংক্ৰমনৰ হাৰ নিম্নতম অৱস্থাত আছে বুলি মন্তব্য কৰে স্বাস্থ্য মন্ত্ৰীজনে।\nসংবাদ মেলত কেশৱ মহন্তই কয়, "বিগত ডেৰমাহত ক'ভিদৰ সংক্ৰমণৰ হাৰ এক শতাংশতকৈ কম। কোনো কাৰণতে ৰাজ্যত পুনৰ লকডাউন নহয়। লকডাউন অবিহনে চৰকাৰে ভেকচিনেচনৰ জৰিয়তে নিয়ন্ত্ৰণ কৰিব কোভিদৰ সংক্ৰমণ।"\nদুৰ্গা পূজাৰ পিছত প্ৰতিদিনে ২০০ ৰ পৰা ১০০ লোক কোভিডত আক্ৰান্ত হৈছে বুলি জানিবলৈ দিয়ে কেশৱ মহন্তই।\nউল্লেখ্য যে সমগ্ৰ দেশতে ২ কোটি ৭২ লাখ ৪২ হাজাৰ ৪৩০ জনক এই পৰ্যন্ত কোভিড ভেকচিন প্ৰদান কৰা হৈছে।\nস্বাস্থ্যমন্ত্ৰী জনে কয় যে স্বাস্থ্য বিভাগে ৰাজ্যত ঘৰে-ঘৰে গৈ ভেকচিন প্ৰদানৰ ব্যৱস্থা কৰিছে। কোনো কাৰনত লকডাউন বা অন্য কঠোৰ ব্যৱস্থা লোৱা নহয়। কেৱল মাস্ক ব্যৱহাৰ বাধ্যতামূলক।\nসংবাদ মেলত তেওঁ বৰ্তমানলৈকে ৭৩,২২,২৬১ পালি কোভিদৰ দ্বিতীয় পালি ভেকচিন প্ৰদান কৰা হৈছে বুলি সদৰী কৰে।\nৰাজ্য চৰকাৰৰ লগত ৪৪ লাখ ভেকচিন জমা হৈ আছে বুলি জানিবলৈ দিয়ে কেশৱ মহন্তই।\nসংবাদ মেলত কেশৱ মহন্তই লগতে সদৰী কৰে যে, প্ৰথম আৰু দ্বিতীয় পালি মিলাই ৰাজ্যত ভেকচিন প্ৰদানৰ সীমা অচিৰেই তিনিকোটি অতিক্ৰম কৰিব।\nতদুপৰি সংবাদ মেলত আন এক তাৎপৰ্যপূৰ্ণ মন্তব্য কৰে মন্ত্ৰী গৰাকীয়ে। তেওঁৰ ভাষ্য অনুসৰি, ভেকচিন লোৱাটো বাধ্যতামূলক।নৱেম্বৰ মাহৰ পৰা কাৰ্যকৰী হ'বলগীয়া নতুন নিয়ম অনুসৰি ভেকচিন নল'লে কোনো চৰকাৰী 'হিতাধিকাৰী'ৰ সুবিধা নাপাব ।নতুবা নতুনকৈ অন্তভুক্ত হব নোৱাৰিব চৰকাৰী আঁচনিত। দুই পালি ভেকচিনৰ প্ৰমাণ পত্ৰ থকাটো বাধ্যতামূলক হিচাপে বিবেচনা কৰা হ'ব।\nলকডাউন নহ'লেও মাস্ক পৰিধান কৰা আৰু কভিদ প্ৰট'কল সকলোৱে মানি চলাটো বাধ্যতামূলক বুলি মন্তব্য কৰে স্বাস্থ্য মন্ত্ৰীজনে।\nকেশৱ মহন্তই ৰাজ্যত ক'ভিদ টীকাকৰণৰ হিচাপ দাখিল কৰে সংবাদ মেলত। সেই অনুসৰি ৰাজ্যত ১,৯৯,২০,১৮৯ পালি প্ৰথম প্ৰতিষেধক আৰু ৭৩,২২,২৪১ দ্বিতীয় পালি প্ৰতিষেধকৰে মুঠ ২,৭২,৪২,৪৩০ ভেকচিন প্ৰদান কৰা হৈছে।\nতদুপৰি স্বাস্থ্য মন্ত্ৰীজনে সদৰী কৰা অনুসৰি যোৱা ২৪ অক্টোবৰলৈকে ৰাজ্যত মুঠ সংক্ৰমিত ব্যক্তিৰ সংখ্যা হৈছে ৬,০৮,৫৮৯ জন। আনহাতে ৫,৯৮,৭৫৯ জন ৰোগী আৰোগ্য হোৱাৰ বিপৰীতে মৃত ব্যক্তিৰ সংখ্যা ৫,৯৭৩ গৰাকী।\nOperation Against Drugs কোকৰাঝাৰত ড্ৰাগছৰ সৈতে আটক এজন যুৱক, এজনৰ পলায়ন; জব্দ প্ৰায় ৩ গ্ৰাম ড্ৰাগছ\nCovid Update ৰাজ্যত নতুনকৈ কিমানজন আক্ৰান্ত হ'ল কোভিডত? কিমানে প্ৰাণ হেৰুৱালে মাৰাত্মক ভাইৰাছত?\nঅসমৰ সন্তানেই নহয় বৰাকক অসমৰ পৰা পৃথক কৰিব খোজা স্বয়ম্ভু বাঙালী নেতা প্ৰদীপ দত্ত ৰয়!
